O rachetă israeliană a lovit Iranul, spun oficiali americani. Explozii în Isfahan. Iranul și-a activat sistemul de apărare aeriană
Pare că Israelul și-a lansat riposta împotriva Iranului. Presa iraniană de stat a raportat explozii în centrul țării. Mai multe drone au fost doborâte. Oficiaili americani citați de presă vorbeau de cel puțin o rachetă israeliană ar fi lovit Iranul. Dar presa iraniană dezminte acest lucru și faptul că ar fi vorba despre un atac de amploare. Se dau asigurări, totodată, că securitatea este deplină la situl nuclear din Isfahan, după ce în zonă au fost raportate explozii. Trei drone ar fi fost distruse acolo. Iranul și-a activat sistemul de apărare aeriană în mai multe orașe și zborurile au fost suspendate pentru câteva ore, inclusiv la Teheran. Armata israeliană a refuzat să comenteze deocamdată. Pentagonul, de asemenea, spune că în acest moment nu are nimic de comentat.